Agterstallige onderhoud | Health24
Posted by: Diana | 2011/01/07
Ek is geskei in Des 2007. Vanaf Des 2007 tot Junie 2008 het my eks geen onderhoud betaal nie. Daarna het hy vir ''n jaar net die helfte van die onderhoud betaal (R1500). Vir die volgende jaar R2000.00. Wanneer ek hom vra wanneer hy die volle onderhoud gaan betaal, word daar net gese hy kan dit nie bekostig nie, maar sal dit soos hy geld het afbetaal. In April 2010 het ek nadat hy my gevra het die onderhoud laat verminder vanaf R3000 tot R 2000.00, met die ooreenkoms dat hy vanaf Januarie 2011 die volle onderhoud van R 3000.00 sal betaal. Daar is ook gevra dat ek ''n rekening vir my seun moet oopmaak en hy sal dit begin om die agterstallige geld daarin te betaal soos hy kan. Ek het die rekening oopgemaak, maar daar is nog geen betalings gemaak nie. Hoe kan ek maak? Moet ek ''n dokument by die hof gaan kry om dit weer na R3000 te vermeerder soos per die egskeidingsbevel? En hoe maak ek met die agterstallige geld. Hy is intussen weer getroud en tussen die twee van hulle is daar ''n huis van R1.5 mil gekoop, aanbouings gedoen ens. Lyk nie of daar ''n tekort aan geld is nie. HELP ASB!!
Jy sal 'n gesertifiseerde afskrif van die egskeidingsbevel moet neem na die onderhoudshof en versoek dat 'n lasbrief vir agterstallige onderhoud uitgereik word en terselfdertyd ook versoek om 'n verhoging. Die onderhoudsbeampte behoort jou te kan help met die invul van die vorms. Dit is belangrik om daarop te let dat alhoewel jy en hy onderling ooreengekom het dat hy minder onderhoud betaal, laasgenoemde geen uitwerking sal he op die geldigheid van die eerstydse hofbevel nie en hy inderdaad gebonde gehou kan word daaraan aangesien die hofbevel slegs deur die hof gewysig kan word.